section_heading: Duljina vladavine
paragraph_text: Analiza oštećenog analskog dokumenta 6. dinastije - Kamena iz Južne Saqqare - daje mu vladavinu od oko 48-49 godina, ali za to nema potvrde u Torinskom popisu kraljeva koji mu pripisuje 44 godine, prema analizi koju je napravio Kim Ryholt. Potonja se brojka čini bližom istini jer bi upućivala na to da se popis stoke, osnova datiranja u doba Pepija I., nije uvijek održavao u razmaku od dvije godine. Da je tako, upućuje slavni natpis '''Godina nakon 18. popisa, 3. mjesec Shemu dan 27''' iz Wadi Hammamata br. 74-75 koji spominje "prvo slavlje Heb Sed" u toj godini za Pepija (prema Spalingeru, to bi bila Godina 36. ako se primjenjivao dvogodišnji sustav). Ova informacije je važna jer se Gozba Heb Sed slavila u 30. godini kraljeve vladavine; ako je Pepi I. primjenjivao dvogodišnji sustav brojenja, natpis bi se umjesto toga datirao na 15. popis.